שמשיות לגינה נבנו בצורה כזו שהן יהיו עמידות, חלקן יותר וחלקן פחות, אבל המטרה העיקרית שלהן היא להיות בחוץ ולכן הן צריכות לעמוד בתנאי מזג אוויר שונים, חלודה ועוד. ועדיין יש כמה דברים שכדאי לעשות כדי "לעזור" לשמשייה שלנו להאריך חיים ולשרת אותנו לאורך זמן.
בזמנים של רוחות חזקות, דאגו לסגור את השמשייה כדי למנוע ממנה להתעוות או אפילו להישבר.
גם בימים של שמש חזקה מאוד סגרו אותה. ובכלל, אם אתם מצליחים, זכרו לסגור אותה כל עוד היא לא בשימוש, כך תאריכו את חיי הבד. חשוב לדאוג לנקות את השמשייה באופן קבוע כדי למנוע הצטברות של עובש. העבירו מטלית לחה כשהיא פתוחה, תנו לה להתייבש לגמרי וסגרו אותה. תוכלו לחפש אפילו כיסוי לשמשייה כך שבזמן שהיא סגורה, היא תהיה מוגנת לגמרי.